
Ministru kabineta sēdes protokollēmums

Informatīvais ziņojums "Par VSIA “Paula Stradiņa klīniskā universitātes slimnīca” A ēkas otrās kārtas projektu attīstības progresa pārskatu uz 2026. gada 14. maiju un par A ēkas otrās kārtas projekta iepirkuma rezultātu"

· 1. Pieņemt zināšanai iesniegto informatīvo ziņojumu.
· 2. Veselības ministrijai nodrošināt, ka trūkstošais finansējums VSIA "Paula Stradiņa klīniskā universitātes slimnīca” A2 korpusa 2. posma būvniecībai atbilstoši iepirkuma rezultātiem un projekta pabeigšanai tiek nodrošināts, neietekmējot valsts budžetu un vispārējās valdības budžeta bilanci negatīvā veidā, tai skaitā no VSIA "Paula Stradiņa klīniskā universitātes slimnīca” saviem līdzekļiem un Eiropas Savienības finansējuma  pārdalēm.
· 3. Pieņemt zināšanai, ka VAS “Valsts nekustamie īpašumi” uzņemsies saistības slēgt būvniecības līgumu un uzņemsies saistības par kopējo summu 128 840 800 euro ar PVN atbilstoši iepirkuma rezultātiem, t.i., būvdarbiem 117 128 000 euro ar PVN un rezerves finansējumu indeksācijai 11 712 800 euro ar PVN,  par A2 2. posma būvniecību un autoruzraudzību ar piegādātāju apvienības “NSHC Group” pēc šajā protokollēmumā minēto noteikumu grozījumu stāšanās spēkā. Finansējuma nodrošinājums:
· 3.1. no 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma “Neatliekamās medicīniskās palīdzības dienesta attīstība" īstenošanas noteikumi” projekta Nr. 4.1.1.1/5/24/I/002 “Paula Stradiņa klīniskās universitātes slimnīcas jaunās A2 ēkas attīstība (projekta Nr. 9.3.2.0/17/I/013 2. posms)” 110 800 400 euro;
· 3.2. no 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.4. pasākuma “Veselības aprūpes pārvaldības sistēmas stiprināšana un digitalizācija, attīstot digitālos risinājumus" pirmās un otrās projektu iesniegumu atlases kārtas īstenošanas noteikumi” 4 358 311 euro;
· 3.3. no 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma “Neatliekamās medicīniskās palīdzības dienesta attīstība" īstenošanas noteikumi” pirmās kārtas ietvaros SIA "Rīgas Austrumu klīniskā universitātes slimnīca" Latvijas infektoloģijas centra būvniecībai paredzētā finansējuma 6 076 658 euro. Šī pārdale 6 076 658 euro apmērā no Latvijas infektoloģijas centra ir fiskāli neitrāla un attiecīgi tiks veikti grozījumi Ministru kabineta 2023. gada 15. augusta noteikumos Nr. 462 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība" pirmās un piektās kārtas un 4.1.1.5. pasākuma “Neatliekamās medicīniskās palīdzības dienesta attīstība" īstenošanas noteikumi” (turpmāk -MK noteikumi Nr. 462) veicot finansējuma pārdali pēc tam, kad tiks izgrozīti Ministru kabineta 2022. gada 19. aprīļa noteikumi Nr. 254 “Noteikumi par Eiropas Savienības Atveseļošanas un noturības mehānisma plāna investīciju 4.1.1.2.i. “Atbalsts slimnīcu infrastruktūrai vai aprīkojumam”” (turpmāk – MK noteikumi Nr.254) (26-TA-702 veikti grozījumi 12.05.2026.) un (26-TA-1170-procesā);
· 3.4. VSIA “Paula Stradiņa klīniskā universitātes slimnīca” pašu finansējums 7 605 431 euro un, ja nepieciešams, arī 5 755 356,07 euro ar PVN par prognozēto materiālu nomaiņu atbilstoši iepirkuma piedāvājuma summā papildus būvdarbu cenai iekļautām “Atsevišķo darbu” izmaksām.
· 4. Veselības ministrija steidzami veikt grozījumus MK noteikumos Nr. 462, nodrošinot finansējuma avotu maiņu.
· 5. Veselības ministrija steidzami veikt grozījumus Ministru kabineta 2024. gada 26. novembra noteikumos Nr. 747 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.4. pasākuma “Veselības aprūpes pārvaldības sistēmas stiprināšana un digitalizācija, attīstot digitālos risinājumus" pirmās un otrās projektu iesniegumu atlases kārtas īstenošanas noteikumi”, veicot finanšu pārdali.
· 6. Veselības ministrija steidzami veikt grozījumus MK noteikumos Nr. 254, nodrošinot finansējuma avotu maiņu.
· 7. VSIA “Paula Stradiņa klīniskā universitātes slimnīca” sadarbībā ar Centrālo finanšu un līgumu aģentūru veikt nepieciešamos grozījumus projektā  Nr. 4.1.1.1/5/24/I/002 “Paula Stradiņa klīniskās universitātes slimnīcas jaunās A2 ēkas attīstība (projekta Nr.9.3.2.0/17/I/013 2. posms)” pēc šajā protokollēmumā minēto noteikumu grozījumu stāšanās spēkā.
· 8. Veselības ministrijai informēt Ministru kabinetu par priekšlikumiem rīcībai, neietekmējot valsts budžetu un vispārējās valdības budžeta bilanci negatīvā veidā, gadījumā, ja netiek saņemts pozitīvs Eiropas Komisijas lēmums par grozījumiem Eiropas Savienības kohēzijas politikas programmā 2021.–2027. gadam.
· 9. Veselības ministrija turpinās meklēt iespējas novirzīt pieejamos ES fondu atlikumus projekta attiecināmo izmaksu segšanai, lai mazinātu ietekmi uz VSIA “Paula Stradiņa klīniskā universitātes slimnīca” finanšu kapacitāti, tādējādi nepalielinot VSIA “Paula Stradiņa klīniskā universitātes slimnīca” darbības negatīvu ietekmi uz vispārējās valdības budžeta bilanci, ņemot vērā VSIA “Paula Stradiņa klīniskā universitātes slimnīca” privātā līdzfinansējuma apjomu projekta realizācijai.

